Σύνταξη του Ετήσιου Σχεδίου Δράσης για τα Εργαστήρια Δεξιοτήτων

**Τίτλος – Βασικός προσανατολισμός: Καλλιέργεια των Δεξιοτήτων του 21ου αιώνα**

Το ετήσιο σχέδιο έχει ως στόχο την πραγματοποίηση δράσεων, που θα πραγματοποιηθούν στα πλαίσια των τεσσάρων θεματικών κύκλων κατά τις τρεις τάξεις του Γυμνασίου, μέσα από τα οποία θα επιδιωχθεί να καλλιεργηθούν δεξιότητες του 21 αι. (4cs), δεξιότητες της ζωής, του νου, της τεχνολογίας, της μηχανικής και της επιστήμης.

Από τους 4 θεματικούς κύκλους θα επιλεγούν υποενότητες (σχέδια δράσης των τάξεων/τμημάτων) σύμφωνα με τα προβλεπόμενα λαμβάνοντας υπόψη τα ενδιαφέροντα και τις ανάγκες των μαθητών/τριών. Οι μαθητές/τριες θα δουλεύουν σε ομάδες και θα θέτουν προβληματισμούς προσπαθώντας να τους επιλύσουν προκειμένου να καλλιεργήσουν και να αναπτύξουν τις δεξιότητες μέσα από την κριτική αναζήτηση, την καλλιέργεια της σκέψης και τη χρήση νέων εργαλείων – μεθόδων εκπαίδευσης. Οι δράσεις αυτές θα ενισχύσουν την αυτενέργεια και την αυτονομία των μαθητών/τριών του σχολείου. Σε κάθε τάξη όλα τα τμήματα θα αναπτύξουν το ίδιο σχέδιο δράσης προσαρμοσμένο στις δικές τους ανάγκες.

Πιο συγκεκριμένα:

***1ος θεματικός κύκλος: «ΦΡΟΝΤΙΖΩ ΤΟ ΠΕΡΙΒΑΛΛΟΝ»***

Α΄ τάξη: Οικολογία - Παγκόσμια και τοπική Φυσική κληρονομιά. Τίτλος: «Ανανεώσιμες πηγές ενέργειας».

Β΄ τάξη: Φυσικές Καταστροφές, Πολιτική προστασία. Τίτλος: «Ψάχνω ανοιχτά δεδομένα για το κλίμα, την κλιματική αλλαγή και παίρνω μέτρα!».

Γ΄ τάξη: Παγκόσμια και τοπική Πολιτιστική Κληρονομιά Τίτλος: «Απορρίμματα»

**Διάρκεια**: Οκτώβριος - Νοέμβριος

***2ος θεματικός κύκλος: «ΕΝΔΙΑΦΕΡΟΜΑΙ ΚΑΙ ΕΝΕΡΓΩ - Κοινωνική Συναίσθηση και Ευθύνη»***

Α΄ τάξη: Ανθρώπινα δικαιώματα. Τίτλος: «Η χάρτα των δικαιωμάτων της τάξης μου».

Β΄ τάξη: Εθελοντισμός διαμεσολάβηση. Τίτλος: «Συμμετέχοντας στις μαθητικές εκλογές».

Γ΄ τάξη: Συμπερίληψη: Αλληλοσεβασμός, διαφορετικότητα. Τίτλος: «Αφηγούμαι άρα υπάρχω».

**Διάρκεια**: Δεκέμβριος - Ιανουάριος

***3ος θεματικός κύκλος: «ΖΩ ΚΑΛΥΤΕΡΑ – ΕΥ ΖΗΝ»***

Α΄ τάξη: Οδική Ασφάλεια. Τίτλος: «Ασφαλώς κυκλοφορώ με το ποδήλατό μου»

Β΄ τάξη: Γνωρίζω το σώμα μου. Τίτλος: «Το ανθρώπινο σώμα στην Τέχνη».

Γ΄ τάξη: Πρόληψη. Τίτλος: «Το αλκοολ δεν είναι αθώο».

**Διάρκεια**: Φεβρουάριος-Μάρτιος

***4ος θεματικός κύκλος: «*ΔΗΜΙΟΥΡΓΩ ΚΑΙ ΚΑΙΝΟΤΟΜΩ - Δημιουργική Σκέψη και Πρωτοβουλία*»***

Α΄ τάξη: STEM - Εκπαιδευτική Ρομποτική. Τίτλος:«Ο κόσμος της εσωτερικής αρχιτεκτονικής και διακόσμησης με το Homestyler».

Β΄ τάξη: STEM - Εκπαιδευτική Ρομποτική. Τίτλος: «Ο κόσμος της εσωτερικής αρχιτεκτονικής και διακόσμησης με το Homestyler».

Γ΄ τάξη: Επιχειρηματικότητα - Αγωγή Σταδιοδρομίας- Γνωριμία με επαγγέλματα. Τίτλος : «Οι ΤΠΕ αλλάζουν τον επαγγελματικό μας προσανατολισμό ή όχι;»

**Διάρκεια** : Απρίλιος- Μάιος

Η διάρκεια των Εργαστηρίων σε κάθε θεματικό κύκλο θα είναι 7 εβδομάδες (5-7 εργαστήρια) διάρκειας μίας ώρας το κάθε Εργαστήριο. Οι δράσεις θα αναπροσαρμόζονται με τις ανάγκες των παιδιών, γι’ αυτό θα γίνονται τακτικά αλλαγές όπου χρειάζεται.

Το εκπαιδευτικό υλικό που θα χρησιμοποιηθεί αντλείται από την ειδικά διαμορφωμένη ψηφιακή πλατφόρμα του ΙΕΠ. Κατά τη διάρκεια της χρονιάς θα γίνεται συστηματική αξιολόγηση από τους εκπαιδευτικούς, ενώ θα δημιουργηθούν ατομικοί φάκελοι με τις εργασίες των παιδιών ανά θεματικό κύκλο. Στο πλαίσιο των Δραστηριοτήτων δύναται να υπάρξουν συνεργασίες με: τον/την υπεύθυνο σχολικών δραστηριοτήτων, τους αρμόδιους ΣΕΕ, φορείς και ειδικούς Επιστήμονες της τοπικής και ευρύτερης κοινωνίας. Θα ενημερώνονται οι γονείς και κηδεμόνες για το πρόγραμμα και την εξέλιξή του καθώς επιδιώκεται η συνεργασία μαζί τους.